ai4bharat/Pralekha huggingface dataset:
ധനകാര്യ മന്ത്രാലയം
വിദേശത്ത് നിന്ന് സംഭാവനയായി ലഭിക്കുന്ന നിർദ്ദിഷ്ട കോവിഡ്-19 ദുരിതാശ്വാസ സാമഗ്രികളുടെ ഇറക്കുമതിക്ക് ഐജിഎസ്ടിയിൽ താൽക്കാലിക ഇളവ്
കോവിഡ്-19 മഹാമാരിയുടെ പശ്ചാത്തലത്തിൽ, ഒട്ടേറെ കോവിഡ് അനുബന്ധ ദുരിതാശ്വാസ സാമഗ്രികൾ ഇറക്കുമതി ചെയ്യുന്നതിനുള്ള അടിസ്ഥാന കസ്റ്റംസ് തീരുവയും, ആരോഗ്യ സെസും താൽക്കാലികമായി ഒഴിവാക്കുന്നതിനായി കേന്ദ്രസർക്കാർ വിജ്ഞാപനങ്ങൾ പുറപ്പെടുവിച്ചു. ഇനിപ്പറയുന്നവ ഇതിൽ ഉൾപ്പെടുന്നു:
1) 20.04.21 തീയതിയിലെ വിജ്ഞാപന നമ്പർ 27/2021-കസ്റ്റംസ്  - റെംഡെസിവിർ ഇഞ്ചക്ഷൻ/ എപിഐ, ബീറ്റ സൈക്ലോഡെക്സ്റ്റ്രിൻ , ഇൻഫ്ളമേറ്ററി ഡയഗ്നോസ്റ്റിക്  കിറ്റുകൾ, തുടങ്ങിയവയ്ക്ക് 2021 ഒക്ടോബർ 31 വരെ അടിസ്ഥാന കസ്റ്റംസ് തീരുവയും ആരോഗ്യ സെസും ഒഴിവാക്കി
2) 24.04.21 തീയതിയിലെ വിജ്ഞാപന നമ്പർ 28/2021-കസ്റ്റംസ് - കോവിഡ്-19 വാക്സിനുകൾ, മെഡിക്കൽ ഗ്രേഡ് ഓക്സിജൻ, ഓക്സിജൻ തെറാപ്പിയുമായി ബന്ധപ്പെട്ട ഉപകരണങ്ങളായ ഓക്സിജൻ കോൺസെൻട്രേറ്ററുകൾ, ക്രയോജനിക് ട്രാൻസ്പോർട്ട് ടാങ്കുകൾ തുടങ്ങിയവയ്ക്ക് 2021 ജൂലൈ 31 വരെ അടിസ്ഥാന കസ്റ്റംസ് തീരുവയും ആരോഗ്യ സെസും ഒഴിവാക്കി.
ഇന്ത്യക്ക് പുറത്ത് നിന്ന് സൗജന്യ വിതരണത്തിനെത്തിക്കുന്ന, സൗജന്യമായി ലഭിച്ച കോവിഡ്-19 ദുരിതാശ്വാസ സാമഗ്രികൾ  ഇറക്കുമതി ചെയ്യുന്നതിന് ഐജിഎസ്ടി ഒഴിവാക്കണമെന്ന് ആവശ്യപ്പെട്ട് സന്നദ്ധ സംഘടനകൾ, വ്യവസായ സ്ഥാപനങ്ങൾ, ഇന്ത്യയ്ക്ക് പുറത്തുള്ള മറ്റ് സംഘടനകൾ, സ്ഥാപനങ്ങൾ എന്നിവയിൽ നിന്ന് കേന്ദ്ര സർക്കാരിന് നിരവധി അപേക്ഷകൾ ലഭിച്ചിരുന്നു. അതനുസരിച്ച്, കേന്ദ്രസർക്കാർ 2021 മെയ് 3 ലെ താത്കാലിക ഉത്തരവ് പ്രകാരം  അത്തരം സാധനങ്ങൾ ഇറക്കുമതി ചെയ്യുന്നതിന് ഐജിഎസ്ടിയിൽ ഇളവ് അനുവദിച്ചു.
(ഈ ഇളവ് 2021 ജൂൺ 30 വരെ ബാധകമാണ്. ഇതിനോടകം ഇറക്കുമതി ചെയ്തതും, എന്നാൽ ക്ലിയർ ചെയ്യാത്തതുമായ ചരക്കുകൾക്കും ഇത് ബാധകമാണ്.
ഇളവ് ഇനിപ്പറയുന്ന നിബന്ധനകൾക്ക് വിധേയമായിരിക്കും:
i. ഈ ഇളവിനായി സംസ്ഥാന സർക്കാർ ഒരു നോഡൽ അതോറിറ്റിയെ നിയമിക്കണം. 2017 കേന്ദ്ര ചരക്ക് സേവന നികുതി നിയമത്തിലെ സെക്ഷൻ 2  അനുസരിച്ച്, സംസ്ഥാനത്തിന്റെ നിർവ്വചനത്തിൽ നിയമസഭ നിലവിലുള്ള കേന്ദ്രഭരണ പ്രദേശങ്ങളും ഉൾപ്പെടുന്നു.
ii. അങ്ങനെ നിയമിക്കപ്പെട്ട നോഡൽ അതോറിറ്റി, അത്തരം കോവിഡ് ദുരിതാശ്വാസ സാമഗ്രികൾ സൗജന്യമായി വിതരണം ചെയ്യുന്നതിന് ഏതെങ്കിലും സ്ഥാപനങ്ങൾക്കോ, ദുരിതാശ്വാസ ഏജൻസികൾക്കോ, നിയമപ്രകാരമുള്ള സ്ഥാപനങ്ങൾക്കോ അംഗീകാരം നൽകും.
iii. ഈ സാമഗ്രികൾ രാജ്യത്തെവിടെയും സൗജന്യമായി വിതരണം ചെയ്യുന്നതിന് സംസ്ഥാന സർക്കാരുകൾക്കോ, സ്ഥാപനങ്ങൾക്കോ, ദുരിതാശ്വാസ ഏജൻസികൾക്കോ, നിയമപ്രകാരമുള്ള മറ്റ് സ്ഥാപനങ്ങൾക്കോ സൗജന്യമായി ഇറക്കുമതി ചെയ്യാൻ കഴിയും.
iv. കസ്റ്റംസ് ക്ലിയറൻസ് ലഭിക്കുന്നതിനായി ഇറക്കുമതി ചെയ്യുന്നവർ, ഇറക്കുമതി ചെയ്ത സാമഗ്രികൾ കോവിഡ് ദുരിതാശ്വാസത്തിന് സൗജന്യമായി വിതരണം ചെയ്യാൻ ഉദ്ദേശിക്കുന്നുവെന്ന് വ്യക്തമാക്കുന്ന ഒരു സർട്ടിഫിക്കറ്റ്, നോഡൽ അതോറിറ്റിയിൽ നിന്നും ഹാജരാക്കണം.
v. ഇറക്കുമതി ചെയ്ത ശേഷം, ഇറക്കുമതി ചെയ്ത തീയതി മുതൽ ആറുമാസത്തിനുള്ളിൽ, ഏറിയാൽ ഒൻപത് മാസത്തിനുള്ളിൽ ഇറക്കുമതി ചെയ്ത ചരക്കുകളുടെ വിശദാംശങ്ങൾ അടങ്ങിയ ലളിതമായ ഒരു പ്രസ്താവന ഇറക്കുമതി ചെയ്യുന്നവർ കസ്റ്റംസിന്റെ ഡെപ്യൂട്ടി കമ്മീഷണർ അല്ലെങ്കിൽ അസിസ്റ്റന്റ് കമ്മീഷണർക്ക് നൽകണം. ഈ പ്രസ്താവന സംസ്ഥാന സർക്കാരിന്റെ നോഡൽ അതോറിറ്റി സാക്ഷ്യപ്പെടുത്തിയിരിക്കണം.
കസ്റ്റംസ് തീരുവ ഇതിനോടകം ഒഴിവാക്കിയിരിക്കുന്നതിനാൽ ഇപ്പോൾ ഇത്തരം ഇറക്കുമതികൾക്ക് കസ്റ്റംസ് തീരുവയും ബാധകമല്ല.
പ്രധാനമന്ത്രിയുടെ ഓഫീസ്
ഇന്ത്യയുടെ വളർച്ചാ പാതയുടെ സമഗ്രമായ വിശകലനം സാമ്പത്തിക സർവേ അവതരിപ്പിക്കുന്നു: പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി 2022-2023 സാമ്പത്തിക സർവേ പങ്കുവെച്ചു.
പ്രധാനമന്ത്രി ട്വീറ്റ് ചെയ്തു;
“നമ്മുടെ രാഷ്ട്രത്തോടുള്ള ആഗോള ശുഭാപ്തിവിശ്വാസം, അടിസ്ഥാന സൗകര്യ മേഖലയിൽ ശ്രദ്ധ കേന്ദ്രീകരിക്കൽ, കൃഷി, വ്യവസായങ്ങൾ, ഭാവി മേഖലകളിൽ ഊന്നൽ എന്നിവ ഉൾപ്പെടെ ഇന്ത്യയുടെ വളർച്ചാ പാതയുടെ സമഗ്രമായ വിശകലനമാണ് സാമ്പത്തിക സർവേ അവതരിപ്പിക്കുന്നത്.
https://www.indiabudget.gov.in/economicsurvey/index.php “
The Economic Survey presents a comprehensive analysis of India's growth trajectory including the global optimism towards our nation, focus on infra, growth in agriculture, industries and emphasis on futuristic sectors. https://t.co/2PpKzCgdtg
— Narendra Modi  January 31, 2023
പ്രധാനമന്ത്രിയുടെ ഓഫീസ്
പ്രധാനമന്ത്രി ഗുജറാത്തില് ശിക്ഷണ് ഭവന്റെയും വിദ്യാര്ത്ഥി ഭവന്റെയും നിര്മ്മാണത്തിന് തറക്കല്ലിട്ടു
ഗുജറാത്തിലെ അടലജിലുള്ള അന്നപൂര്ണ്ണ ധാം ട്രസ്റ്റില് ശിക്ഷണ് ഭവനും വിദ്യാര്ത്ഥി ഭവനും പ്രധാനമന്ത്രി ശ്രീ. നരേന്ദ്ര മോദി തറക്കല്ലിട്ടു.
(തദവസരത്തില് സദസ്സിനെ അഭിസംബോധന ചെയ്യവെ, ഒരു കാലഘട്ടം നേരിടുന്ന വെല്ലുവിളികള്ക്ക് പരിഹാരം കാണുന്നതില് സമുദായങ്ങള് മുന്കൈയ്യെടുക്കുന്ന സമ്പന്നമായ പാരമ്പര്യം ഇന്ത്യയ്ക്കുണ്ടായിരുന്നുവെന്ന് പ്രധാനമന്ത്രി പറഞ്ഞു. വിദ്യാഭ്യാസം, ജലസേചനം മുതലായവ അഭിവൃദ്ധിപ്പെടുത്തുന്നതിന് സമുദായങ്ങള് യോജിക്കുന്നത് അദ്ദേഹം ചൂണ്ടിക്കാട്ടി. അത്തരം കൂട്ടായ സാമുദായിക ശ്രമങ്ങള് ജനങ്ങള്ക്ക് വലിയ തോതില് പ്രയോജനം ചെയ്തിട്ടുണ്ട്, പ്രധാനമന്ത്രി കൂട്ടിച്ചേര്ത്തു.
സര്ദാര് വല്ലഭഭായ് പട്ടേലിനെ അനുസ്മരിച്ചുകൊണ്ട്, സഹകരണ മേഖലയ്ക്ക് സര്ദാര് പട്ടേല് നല്കിയ സംഭാവനകള് ഒരിക്കലും വിസ്മരിക്കരുതെന്ന് പ്രധാനമന്ത്രി പറഞ്ഞു.
ഭക്ഷ്യസംസ്കരണ മേഖലയില് കൂടുതല് പ്രവര്ത്തനങ്ങള് നടത്താന് പ്രധാനമന്ത്രി ഗുജറാത്തിലെ ജനങ്ങളെ ആഹ്വാനം ചെയ്തു. അത്തരം മൂല്യവര്ദ്ധനവ് കര്ഷകരെയും വ്യവസായങ്ങളെയും ഒരുപോലെ സഹായിക്കുമെന്ന് അദ്ദേഹം കൂട്ടിച്ചേര്ത്തു.
അന്നപൂര്ണ്ണ മാതാവിന് ആദരം അര്പ്പിച്ചുകൊണ്ട്, ലിംഗസമത്വവും ഏവരുടേയും അഭിവൃദ്ധിയും ഉറപ്പാക്കാന് അന്നപൂര്ണ്ണ ധാം ട്രസ്റ്റ് സമൂഹത്തിന് കരുത്തേകണമെന്ന് പ്രധാനമന്ത്രി പറഞ്ഞു.
പ്രധാനമന്ത്രിയുടെ ഓഫീസ്
പഞ്ചായത്തീ രാജ് ദിനമായ നാളെരാഷ്ട്രീയ ഗ്രാമീണ സ്വരാജ് യജ്ഞത്തിന് പ്രധാനമന്ത്രി മധ്യപ്രദേശില് തുടക്കം കുറിക്കും
ദേശീയ പഞ്ചായത്തീ രാജ് ദിനമായ നാളെ  പ്രധാനമന്ത്രി ശ്രീ. നരേന്ദ്ര മോദി മധ്യപ്രദേശിലെ മാണ്ട്ല സന്ദര്ശിക്കും. അവിടെ അദ്ദേഹം ഒരു പൊതു സമ്മേളനത്തില് രാഷ്ട്രീയ ഗ്രാമീണ സ്വരാജ് യജ്ഞം ഉദ്ഘാടനം ചെയ്യും.
രാജ്യത്തെമ്പാടും നിന്നുള്ള പഞ്ചായത്തീ രാജ് പ്രതിനിധികളെ അദ്ദേഹം അഭിസംബോധനയും ചെയ്യും.അടുത്ത 5 വര്ഷം കൊണ്ട് ആദിവാസികളുടെ സമഗ്ര വികസനത്തിനുള്ള പദ്ധതിയുടെ രൂപരേഖയും പ്രധാനമന്ത്രി പുറത്തിറക്കും. മാണ്ട്ല ജില്ലയിലെ മാനേരിയില് ഇന്ത്യന് ഓയില് കോര്പ്പറേഷന്റെ ഒരു ദ്രവീകൃത പെട്രോളിയം വാതക ബോട്ട്ലിങ്ങ് പ്ലാന്റിന് തറക്കല്ലിട്ടുകൊണ്ടുള്ള ഫലകവും അദ്ദേഹം അനാവരണം ചെയ്യും. തദ്ദേശ ഭരണ ഡയറക്ടറിയുടെ പ്രകാശനവും അദ്ദേഹം നിര്വഹിക്കും.
സംശുദ്ധവും, ആരോഗ്യപൂര്ണവും, വൈദ്യുതീകരിച്ചതുമായ ഒരു ഇന്ത്യയെന്ന ഗവണ്മെന്റിന്റെ പ്രതിബദ്ധത പാലിച്ച 100 ശതമാനം പുകയില്ലാത്ത അടുക്കളകള്, ഇന്ദ്രധനുഷ് ദൗത്യത്തിന് കീഴില് 100 ശതമാനം പ്രതിരോധ കുത്തിവയ്പ്പ് , സൗഭാഗ്യ പദ്ധതിക്ക് കീഴില് 100 ശതമാനം വൈദ്യുതീകരണം എന്നിവ കൈവരിച്ച ഗ്രമങ്ങളിലെ ഗ്രാമ മുഖ്യന്മാരെ പ്രധാനമന്ത്രി ആദരിക്കും.
സര്വ്വ ശ്രേഷ്ട പഞ്ചായത്ത് പുരസ്കാരം പദ്ധതിക്ക് കീഴില് ഗ്രാമ പഞ്ചായത്ത് വികസന പുരസ്കാരം, രാഷ്ട്രീയ ഇ-പഞ്ചായത്ത് പുരസ്കാരം എന്നിവ നേടിയവരെയും തദസവരത്തില് ആദരിക്കും.
പ്രധാനമന്ത്രി പിന്നീട് മധ്യ പ്രദേശിലെവികസനം കാംക്ഷിക്കുന്ന ജില്ലകളിലെ കളക്ടര്മാരുമായി ആശയസംവാദം നടത്തും.
(ND/MRD
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 22.06.2020
ഇതുവരെ:
· കൂടിയ ജനസാന്ദ്രതയുണ്ടായിട്ടും ഒരു ലക്ഷം പേരില് ഏറ്റവുംകുറഞ്ഞ എണ്ണം രോഗികളാണ് ഇന്ത്യയിലെന്ന് ലോകാരോഗ്യ സംഘടനയുടെറിപ്പോര്ട്ട്
· കഴിഞ്ഞ 24 മണിക്കൂറിനുള്ളില് 9,440 പേര്ക്കുരോഗം ഭേദമായി. ആകെരോഗമുക്തര് 2,37,195. രോഗമുക്തി നിരക്ക് 55.77 %
· നിലവില്ചികിത്സയിലുള്ളത് 1,74,387 പേര്.
· ഡല്ഹിയിലെ കോവിഡ് നിയന്ത്രണ മാര്ഗങ്ങളെക്കുറിച്ച് ഡോ. വി. കെ. പോള് സമിതിയുടെറിപ്പോര്ട്ട് അവലോകനം ചെയ്ത് കേന്ദ്ര ആഭ്യന്തരമന്ത്രി അധ്യക്ഷനായ ഉന്നതതല യോഗം.
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
കേന്ദ്ര ആരോഗ്യകുടുംബ ക്ഷേമമന്ത്രാലയത്തില് നിന്നുള്ള കോവിഡ് 19വിവരങ്ങള്: ഒരുലക്ഷം പേരില് എത്ര കോവിഡ്രോഗികളെന്ന് കണക്കാക്കുമ്പോള് ഇന്ത്യയില്കുറവ് ലോകാരോഗ്യസംഘടന ജൂണ് 21ന് പുറത്തിറക്കിയറിപ്പോര്ട്ടിലാണ് ഈ കണക്ക്. ഇതുവരെ 2,37,195 പേരാണ്രാജ്യത്ത് കോവിഡ്-19 മുക്തരായത്. രോഗമുക്തി നിരക്ക് 55.77 ശതമാനമായി.
വിശദാംശങ്ങള്ക്ക്:https://pib.gov.in/PressReleseDetail.aspx?PRID=1633301
ഡല്ഹിയിലെ കോവിഡ് നിയന്ത്രണ മാര്ഗങ്ങള് സംബന്ധിച്ച ഡോ. വികെ പോള് സമിതിറിപ്പോര്ട്ട് അവലോകനം ചെയ്ത് കേന്ദ്ര ആഭ്യന്തര മന്ത്രി ശ്രീ. അമിത് ഷാ അധ്യക്ഷനായ ഉന്നതതലയോഗം കണ്ടെയ്ന്മെന്റ് സോണുകളുടെ അതിര്ത്തികള് പുനര്നിര്ണയിക്കും; പരിശോധന കര്ശനമാക്കും.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1633260
ഇന്ത്യയിലെആദ്യവെര്ച്വല്ഹെല്ത്ത്കെയര് ആന്ഡ് ഹൈജീന് എക്സ്പോകേന്ദ്രസഹമന്ത്രി മന്സുഖ് മണ്ഡാവിയഉദ്ഘാടനം ചെയ്തു: ഫെഡറേഷന് ഓഫ് ഇന്ത്യന് ചേംബേര്സ്ഓഫ്കൊമേഴ്സ്ആന്റ് ഇന്ഡസ്ട്രി  സംഘടിപ്പിച്ച അഞ്ചുദിന എക്സ്പോയില്ആയുഷ് ആന്ഡ് വെല്നെസ്, മെഡിക്കല് ഉപകരണങ്ങള്, മെഡിക്കല്ടെക്സ്റ്റൈയില്സ്, ഫാര്മസ്യൂട്ടിക്കല്സ്, ഹൈജീന്, സാനിറ്റേഷന് ഉപകരണങ്ങള്എന്നിവയുടെ പ്രദര്ശനവുംവില്പ്പനയുമുണ്ടാകും.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1633360
ഭക്ഷ്യ സംസ്കരണമേഖലയില് പുതിയഅവസരങ്ങള്തുറക്കുമെന്ന് മന്ത്രി ഹര്സിമ്രത് കൗര് ബാദല്: കേന്ദ്രമന്ത്രി അധ്യക്ഷയായ വെബിനാറില് ആറു സംസ്ഥാനങ്ങളില് നിന്നായി 180 ലേറെ നിക്ഷേപകര് പങ്കെടുത്തു.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1633367
കഴിഞ്ഞ രണ്ടു സാമ്പത്തിക വര്ഷംകൊണ്ട് ഇപിഎഫ്ഒയ്ക്ക്ലഭിച്ചത് 1.39 കോടിഅംഗങ്ങള്: 2018-19 കാലയളവില് 61.12 ലക്ഷംഅംഗങ്ങള് നിധിയില്ചേര്ന്നപ്പോള്, 2019-20 കാലയളവില്അത് 78.58 ലക്ഷമായിവര്ധിച്ചിട്ടുണ്ട്.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1633374
'ആസ്പിരേഷണല്' ജില്ലകളിലെ ആരോഗ്യ സംവിധാനങ്ങള് അവലോകനം ചെയ്ത് ഡോ. ജിതേന്ദ്ര സിങ്: വടക്കുകിഴക്കന് സംസ്ഥാനങ്ങളുടെ ആരോഗ്യമേഖലയിലെ പ്രവര്ത്തനങ്ങള്ക്കായി 190 കോടിരൂപ അനുവദിക്കും.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1633215
ഓപ്പറേഷന് സമുദ്രസേതു-മാല്ദീവ്സില് നിന്ന് ഇന്ത്യന് പൗരന്മാരെതിരികെ കൊണ്ടുവരാന് ഐഎന്എസ് ഐരാവത്: 198 പൗരന്മാരെയാണ് തമിഴ്നാട്ടിലെ തൂത്തുക്കുടിയിലേയ്ക്കു കൊണ്ടുവരുന്നത്.
വിശദാംശങ്ങള്ക്ക്:https://www.pib.gov.in/PressReleseDetail.aspx?PRID=1633284
റോഡ് ഗതാഗത, ഹൈവേ മന്ത്രാലയം
ദേശീയ പാതകളിലെ എല്ലാ ഫീ പ്ലാസകളും "ഫാസ്ടാഗ് പാത" ആയി പ്രഖ്യാപിച്ചതിന് ശേഷം രാജ്യത്തുടനീളമുള്ള ഫീ പ്ലാസകളിലെ ഉപയോക്തൃ ഫീസ് സമാഹരണത്തിൽ ഗണ്യമായ വർദ്ധന
(ദേശീയ പാതകളിലെ ഫീ പ്ലാസകളുടെ എല്ലാ പാതകളും "ഫാസ്ടാഗ് ലെയ്ൻ" ആയി 2021 ഫെബ്രുവരി 15/16 അർദ്ധരാത്രി പ്രഖ്യാപിച്ചതിന് ശേഷം, ഇത്തരം ഫീ പ്ലാസകളിലെ ഉപയോക്തൃ ഫീസ് സമാഹരണത്തിൽ ഗണ്യമായ വർദ്ധന ഉണ്ടായിട്ടുണ്ട്.
2021 ഫെബ്രുവരി 15 മുതൽ ഫെബ്രുവരി 28 വരെയുള്ള പ്രതിദിന ഫീസ് സമാഹരണം ഏകദേശം 104 കോടി രൂപയായിരുന്നു. ഇത് 2020 ഫെബ്രുവരി മാസത്തിൽ പ്രതിദിനം കേവലം 80 കോടി രൂപ ആയിരുന്നു.
കേന്ദ്ര റോഡ് ഗതാഗത-ഹൈവേ മന്ത്രി ശ്രീ നിതിൻ ഗഡ്കരി ഇന്ന് രാജ്യസഭയിൽ രേഖാമൂലം നൽകിയ മറുപടിയിലാണ് ഈ വിവരം അറിയിച്ചത്.
ധനകാര്യ മന്ത്രാലയം
ആദ്യ ഇന്ത്യ-ജപ്പാൻ ധനകാര്യ ചർച്ച ന്യൂഡൽഹിയിൽ നടന്നു
ജപ്പാനിലെ അന്താരാഷ്ട്രകാര്യ ഉപമന്ത്രി മസാതോ കാണ്ഡയും ധനമന്ത്രാലയത്തിലെ സാമ്പത്തിക കാര്യ വകുപ്പ് സെക്രട്ടറി അജയ് സേത്തും തമ്മിൽ ഇന്ന് ന്യൂ ഡൽഹിയിൽ ആദ്യ ഇന്ത്യ-ജപ്പാൻ സാമ്പത്തിക ചർച്ച നടത്തി.
ഇന്ത്യ-ജപ്പാൻ സാമ്പത്തിക സഹകരണം സംബന്ധിച്ചു ഡെപ്യൂട്ടി ഡയറക്ടർ ജനറൽമാരുടെ തലത്തിൽ നടന്നു വന്നിരുന്ന സംഭാഷണം സമീപ വർഷങ്ങളിലെ ഇന്ത്യ-ജപ്പാൻ ബന്ധത്തിന്റെ വർദ്ധിച്ചുവരുന്ന പ്രാധാന്യം കണക്കിലെടുത്ത്, ഉപ മന്ത്രി/സെക്രട്ടറി തലത്തിലേക്ക് ഉയർത്തി.
ജാപ്പനീസ് പ്രതിനിധി സംഘത്തിൽ ധനകാര്യ മന്ത്രാലയം, ധനകാര്യ സേവന ഏജൻസി, ധനകാര്യ സ്ഥാപനങ്ങൾ എന്നിവയുടെ പ്രതിനിധികൾ ഉണ്ടായിരുന്നു. ഇന്ത്യയുടെ ഭാഗത്ത് നിന്ന് ധനമന്ത്രാലയം, ആർബിഐ, ഐആർഡിഎഐ, സെബി, ധനകാര്യ സ്ഥാപനങ്ങൾ എന്നിവയുടെ പ്രതിനിധികൾ ചർച്ചയിൽ പങ്കെടുത്തു.
ഇരു രാജ്യങ്ങളിലെയും സ്ഥൂല സാമ്പത്തിക സാഹചര്യം, സാമ്പത്തിക സംവിധാനം, സാമ്പത്തിക ഡിജിറ്റലൈസേഷൻ, നിക്ഷേപ അന്തരീക്ഷം എന്നിവയെക്കുറിച്ച് ഇരു രാജ്യങ്ങളും വീക്ഷണങ്ങൾ കൈമാറി, അടുത്ത വർഷം ജി 20, ജി 7 എന്നിവയുടെ പ്രസിഡന്റ് സ്ഥാനങ്ങൾ വഹിക്കുന്ന ഇരുപക്ഷവും ഒരുമിച്ച് പ്രവർത്തിക്കുന്നത് തുടരുമെന്ന് സ്ഥിരീകരിച്ചു. സ്വകാര്യ ധനകാര്യ സ്ഥാപനങ്ങൾ ഉൾപ്പെടെയുള്ള പങ്കാളികൾ ഇന്ത്യയിലെ നിക്ഷേപം കൂടുതൽ വിപുലീകരിക്കുന്നതിനുള്ള വിവിധ സാമ്പത്തിക നിയന്ത്രണ വിഷയങ്ങളും ചർച്ച ചെയ്തു.
സാമ്പത്തിക സഹകരണം കൂടുതൽ പ്രോത്സാഹിപ്പിക്കുന്നതിനും ഉഭയകക്ഷി ബന്ധങ്ങൾ ശക്തിപ്പെടുത്തുന്നതിനുമുള്ള ചർച്ചകൾ തുടരാൻ ഇരുപക്ഷവും തീരുമാനിച്ചു. അടുത്ത ഘട്ട സംഭാഷണം ടോക്കിയോയിൽ നടത്തുന്നത് സംബന്ധിച്ച് ആലോചിക്കാനും ചർച്ചയിൽ തീരുമാനമായി.
രാഷ്ട്രപതിയുടെ കാര്യാലയം
രാഷ്ട്രപതി ശ്രീനഗറിലെ യുദ്ധ സ്മാരകത്തില് ശ്രദ്ധാഞ്ജലി അര്പ്പിച്ചു
കാര്ഗില്വിജയ്ദിവസിന്റെ 20-ാം വാര്ഷിക ദിനത്തില്രാഷ്ട്രപതി ശ്രീ. രാം നാഥ്കോവിന്ദ് 1999 ലെ കാര്ഗില് യുദ്ധത്തില് രക്തസാക്ഷിത്വംവരിച്ച ചിനാര്കോറിലെ  സേനാംഗങ്ങള്ക്കുംഉദ്യോഗസ്ഥര്ക്കും ശ്രീനഗറിലെ യുദ്ധ സ്മാരകത്തില്ഇന്ന് ശ്രദ്ധാഞ്ജലി അര്പ്പിച്ചു. ദ്രാസിലെകാര്ഗില് യുദ്ധ സ്മാരകം സന്ദര്ശിക്കാന് രാഷ്ട്രപതി പരിപാടിയിട്ടിരുന്നെങ്കിലും പ്രതികൂലകാലാവസ്ഥകാരണംറദ്ദാക്കി. ശ്രീനഗറിലേയ്ക്കും, താഴ്വരയിലേയ്ക്കുമുള്ളരാഷ്ട്രപതിയുടെആദ്യസന്ദര്ശനമാണിത്. ജമ്മുകാശ്മീരിലേയ്ക്ക് നേരത്തെ നടത്തിയസന്ദര്ശനങ്ങളില്അദ്ദേഹംലഡാക്ക്, ജമ്മുമേഖലകള്സന്ദര്ശിച്ചിരുന്നു.
ND MRD– 447
യുവജനകാര്യ, കായിക മന്ത്രാലയം
എല്ലാ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും കായിക, യുവജനക്ഷേമ വകുപ്പ് മന്ത്രിമാരുമായി കേന്ദ്രമന്ത്രി കിരണ് റിജിജു രണ്ട് ദിവസത്തെ വീഡിയോ കോണ്ഫറന്സ് നടത്തും.
(ന്യൂഡൽഹി , ജൂലൈ 13, 2020
കേന്ദ്ര യുവജനകാര്യ, കായിക വകുപ്പ് മന്ത്രി ശ്രീ കിരണ് റിജിജു എല്ലാ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും കായിക, യുവജന വകുപ്പ് മന്ത്രിമാരുമായി ജൂലൈ 14,15 തീയതികളില് വീഡിയോ കോണ്ഫറന്സിലൂടെ ചര്ച്ച നടത്തും. കായികരംഗത്തിന്റെ വളര്ച്ചയ്ക്ക് അടിസ്ഥാനതലത്തില് തന്നെ പദ്ധതികള് ആവിഷ്ക്കരിക്കുന്നതിനും രാജ്യമെമ്പാടുമുള്ള നാഷണല് സര്വ്വീസ് സ്കീം, നെഹ്റു യുവ കേന്ദ്ര സംഗതനുകള്  എന്നിവയുടെ പ്രവര്ത്തനങ്ങളെപ്പറ്റിയും യോഗത്തില് ചര്ച്ച ചെയ്യും.
ലോക് ഡൗണ് കാലയളവില്, ഫീല്ഡ് പരിശീലനം ഇല്ലായിരുന്നെങ്കിലും അത്ലറ്റുകള്ക്കും പരിശീലകര്ക്കും ഓണ്ലൈന് പരിശീലനം നല്കിയതായി വീഡിയോ കോണ്ഫറന്സ് മീറ്റിങ്ങിനെപ്പറ്റി വിശദമാക്കവേ ശ്രീ റിജിജു പറഞ്ഞു. കോവിഡ് 19 പ്രതിരോധ നടപടികളുടെ ഭാഗമായി ജില്ലാ ഭരണകൂടങ്ങള്ക്കൊപ്പം ചേര്ന്ന് നമ്മുടെ എന്.എസ്.എസ്. നെഹ്റു യുവകേന്ദ്ര സന്നദ്ധ പ്രവര്ത്തകര് സമാനതകളില്ലാത്ത പ്രവര്ത്തനങ്ങളാണ് കാഴ്ച വച്ചത്. ബോധവല്ക്കരണ പരിപാടികളിലും മാസ്ക് വിതരണം ചെയ്യുന്നതിനും പ്രായമായവരെ സഹായിക്കുന്നതിനുമെല്ലാം 75 ലക്ഷത്തോളം സന്നദ്ധ പ്രവര്ത്തകരാണ് രംഗത്തുള്ളത്.' ശ്രീ റിജിജു അറിയിച്ചു .
കോവിഡ് 19 കാലയളവിലെ പ്രവര്ത്തനങ്ങള് വിലയിരുത്തുക, സംസ്ഥാനതലത്തില് കായിക പരിപാടികള് പുനരാരംഭിക്കുന്നതിനുള്ള ചര്ച്ചകള് നടത്തുക, സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ബ്ലോക്ക്, ജില്ലാതലങ്ങളില് കായിക മത്സരങ്ങള് നടത്തി യുവ പ്രതിഭകളെ കണ്ടെത്തുന്നതിനുള്ള ചര്ച്ചകള് നടത്തുക എന്നിവയാണ് യോഗത്തിന്റെ പ്രധാന അജണ്ട. ശാരീരിക ക്ഷമത, കായികം എന്നിവ രാജ്യമെമ്പാടുമുള്ള വിദ്യാലയങ്ങളിലെ പാഠ്യപദ്ധതിയില് ഉള്പ്പെടുത്തുന്നത് സംബന്ധിച്ചും യോഗം ചര്ച്ച ചെയ്യും. 'ഖേലോ ഇന്ത്യ' മത്സരങ്ങളും, യുവനജോത്സവങ്ങളും ഈ വര്ഷം അവസാനമോ, അടുത്ത വര്ഷം ആദ്യമോ നടത്താനുള്ള പദ്ധതികളും യോഗം തീരുമാനിക്കും.
2028 ഒളിമ്പിക്സില്, ഇന്ത്യയെ, ലോകത്തിലെ മികച്ച ആദ്യ 10 രാജ്യങ്ങളുടെ പട്ടികയില് ഉള്പ്പെടുത്തുക എന്ന സ്വപ്നം സാക്ഷാല്ക്കരിക്കുന്നതിന്, താഴേത്തട്ടില്തന്നെ കായിക അന്തരീക്ഷം ശക്തിപ്പെടുത്തേണ്ടതുണ്ടെന്ന് മന്ത്രി പറഞ്ഞു. എല്ലാ സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും ഖേലോ ഇന്ത്യ സ്റ്റേറ്റ് സെന്റര് ഓഫ് എക്സലന്സ്  സ്ഥാപിക്കാന് കായികമന്ത്രാലയം ഇതിനോടകം തീരുമാനിച്ചിട്ടുണ്ട്. ഇതുകൂടാതെ ജില്ലാതലത്തില് 1000 ഖേലോ ഇന്ത്യസെന്ററുകള് കൂടി രൂപീകരിക്കും. തദ്ദേശീയരായ കായിക പ്രതിഭകളെ കണ്ടെത്തി, ഒളിമ്പിക്സിലെ 14 ഇനങ്ങളിലും പാരമ്പര്യ കായിക ഇനങ്ങളിലും മത്സര സജ്ജരാക്കുകയാണ് ലക്ഷ്യം. ഇതു കൂടാതെ ഒരു സംസ്ഥാനം, ഒരു കായികനയം എന്ന ഗവണ്മെന്റിന്റെ നയം ചര്ച്ച ചെയ്യുകയും വേഗത്തില് നടപ്പാക്കുകയും വേണം. എല്ലാ സംസ്ഥാനങ്ങളുമായും ആശയങ്ങള് കൈമാറുന്നതിലൂടെ ഇന്ത്യയെ കായികരംഗത്തെ 'സൂപ്പര്പവര്' ആക്കി മാറ്റാനുള്ള സംയോജിത മാര്ഗരേഖ രൂപീകരിക്കാനാകുമെന്ന് പ്രതീക്ഷിക്കുന്നതായും ശ്രീ. കിരണ് റിജിജു പറഞ്ഞു.
വനിതാ, ശിശു വികസന മന്ത്രാലയം
വര്ഷാന്ത്യ അവലോകനം കേന്ദ്ര വനിതാ ശിശുവികസന മന്ത്രാലയം
വേഗത്തില് നീതി ഉറപ്പാക്കാന് പോക്സോ നിയമത്തില് ഭേദഗതി
രാജ്യത്തെ സ്ത്രീകള്ക്കും കുട്ടികള്ക്കും സുരക്ഷയും നീതിയും ഉറപ്പാക്കുന്നതിന് വനിതാ ശിശുക്ഷേമ മന്ത്രാലയം അതീവശ്രദ്ധയോടെ പ്രവര്ത്തിച്ച വര്ഷമാണ് കടന്നുപോകുന്നത്. കുട്ടികള്ക്ക് കരുതലും സുരക്ഷയും ഉറപ്പാക്കുന്നതിന് നയങ്ങള് നടപ്പാക്കുകയും നിയമഭേദഗതി കൊണ്ടുവരികയും നിരന്തരം ബോധവല്ക്കരണ പരിപാടികള് സംഘടിപ്പിക്കുകയും ചെയ്തു. പഠനവും പോഷണവും പിന്തുണയും നല്കി സര്ക്കാര് അവരുടെ കൂടെ ഉണ്ടെന്ന് ഉറപ്പു വരുത്തി.
പോഷകമികവിന് ഭാരതീയ പോഷണ് കൃഷി കോശ് നടപ്പാക്കി ;
വകുപ്പു മന്ത്രി സ്മൃതി സുബിന് ഇറാനി ബില് ആന്റ് മെലിന്ഡ ഗേറ്റ്സ് ഫൗണ്ടേഷനുമായി ചേര്ന്നാണ് 2019 നവംബര് 18നു ഭാരതീയ പോഷണ് കൃഷി കോശ് പദ്ധതിക്കു തുടക്കമിട്ടത്. അത് വന് വിജയമായി. സെപ്റ്റംബര് വരെ മാത്രം 85 ദശലക്ഷം ഗുണഭോക്താക്കളില് ഇതിന്റെ ഫലമെത്തി. മികച്ച പോഷകാഹാരം ഉത്പാദിപ്പിക്കുന്നതിന് രാജ്യവ്യാപകമായി വൈവിധ്യമാര്ന്ന വിളകള് സംഭരിക്കുന്ന ബൃഹദ് സംരംഭംതന്നെ നടപ്പാക്കി.
പ്രാദേശികമായ വ്യത്യസ്ത ഭക്ഷണ സമ്പ്രദായങ്ങളും സാധ്യതകളും ഉപയോഗപ്പെടുത്തി അഗ്രോ ഫുഡ് സമ്പ്രദായം വികസിപ്പിക്കുന്നതില് ബില് ഗേറ്റ്സിനെപ്പോലെതന്നെ പൊതുജനാരോഗ്യത്തിനുള്ള ഹാര്വാഡ് ചാന് സ്കൂളിന്റെ ഇന്ത്യയിലെ ഗവേഷണ കേന്ദ്രവും സഹകരിച്ചു.
ഭൂമിശാസ്ത്രപരമായും സാമൂഹികമായും സാമ്പത്തികമായും സാംസ്കാരികമായും ഘടനാപരമായുമുള്ള ഇന്ത്യയുടെ വൈവിധ്യങ്ങളില് ഊന്നി പന്ത്രണ്ട് സംസ്ഥാനങ്ങളെ പ്രത്യേകമായി പദ്ധതി നടപ്പാക്കുന്നതിനു പ്രത്യേകമായി തെരഞ്ഞെടുത്തു.
2019 സെപ്റ്റംബറില് പോഷണ് മാസം ആചരിക്കുകയും രാജ്യമെമ്പാടുമായി ഒറ്റ മാസംതന്നെ പോഷകാഹാരവുമായി ബന്ധപ്പെട്ട 36 ദശലക്ഷം പരിപാടികള് സംഘടിപ്പിക്കുകയും ചെയ്തു.
ഈ കാലയളവില് 1.3 ദശലക്ഷം അങ്കണവാടി വര്ക്കര്മാര്ക്കും 1.2 ദശലക്ഷം അങ്കണവാടി ഹെല്പര്മാര്ക്കും സംസ്ഥാന ഏജന്സികള്ക്കും ഉള്പ്പെടെ 85 ദശലക്ഷം പേര്ക്ക് അതിന്റെ ഫലമെത്തിക്കാന് സാധിച്ചു.
വിവിധ മന്ത്രാലയങ്ങളുമായി പോഷകാഹാര പദ്ധതികള് ഏകോപിപ്പിക്കുന്ന പോഷണ് അഭിയാന് പദ്ധതിയുടെ ബജറ്റ് വിഹിതം 2017-18ലെ 950 കോടിരൂപയില് നിന്ന് 2018-19ല് 3061. 30 കോടി രൂപയായി ഉയര്ത്തി.
അങ്കണവാടി വര്ക്കര്മാരെയും വനിതാ സൂപ്പര്വൈസര്മാരെയും മറ്റും സ്മാര്ട്ട് ഫോണ് ഉള്പ്പെടെ നല്കി ശാക്തീകരിച്ച് പോഷണ് അഭിയാന് പദ്ധതിയുടെ മുന്നിര പ്രചാരകരാക്കി.
(
പ്രത്യേക സേവനങ്ങളും ഫീച്ചറുകളും
അന്തർ ദേശീയ യോഗാ ദിനം : 75 സ്മാരകങ്ങളിൽ ആചരിക്കും
സ്വാതന്ത്ര്യത്തിന്റെ 75-ആം വാർഷികത്തോടനുബന്ധിച്ചു ആസാദി കാ അമൃത് മഹോത്സവത്തിന്റെ ഭാഗമായി, ആർക്കിയോളജിക്കൽ സർേവ്വേ ഓഫ് ഇന്ത്യ 75 ആദർശ് സ്മാരകങ്ങളിൽ 2022 ജൂൺ 21ന് അന്തർ ദേശീയ യോഗാ ദിനം ആചരിക്കുന്നു. ഈ അവസരത്തിൽ ആർക്കിയോളജിക്കൽ സർേവ്വേ ഓഫ് ഇന്ത്യ കേന്ദ്രീയ വിദ്യാലയ സംഘടനുമായി ചേർന്ന് ബേക്കൽ കോട്ടയിൽ യോഗദിനം ഒരുക്കുന്നു. പരിപാടിയുെടെ ഔപചാരികമായ ഉദ്ഘാടനം അന്ന് രാവിലെ 8.00 മണിക്ക് കാഞ്ഞങ്ങാട് സബ് കളക്ടർ ശ്രീമതി. മേഘശ്രീ ഡി.ആർ,ഐ എ എസ് നിർവഹി ക്കും. ഈ യോഗാ ദിന പരിപാടികളിൽ കേന്ദ്രീയ വിദ്യാലയം കാസർഗോഡ് 1, കേന്ദ്രീയ വിദ്യാലയം കാസർഗോഡ് 2, കേന്ദ്രീയ വിദ്യാലയം കാഞ്ഞങ്ങാട് , കേന്ദ്രീയ വിദ്യാലയം നീലേശ്വരം എന്നീ വിദ്യാലയങ്ങളിലെ വിദ്യാർഥികൾ പങ്കെടുക്കും. തദവസരത്തിൽ ആർക്കിയോളജിക്കൽ സർേവ്വേ ഓഫ് ഇന്ത്യ ബേക്കൽ കോട്ടയിൽ പുതിയതായി നിർമ്മിച്ച പൊതുജന സേവനങ്ങളുടെ ഉദ്ഘാടനവും സബ് കലക്ടർ നിർവഹിക്കും. സാംസ്കാരിക ബോധവത്കരണ പരിപാടികളും ഈ അവസരത്തിൽ അവതരിപ്പിക്കുന്നതാണ്.
--ND--
(Visitor Counter : 16
മന്ത്രിസഭ
റെയില്വേമേഖലയില് ജര്മ്മനിയുമായി കരാറില്ഏര്പ്പെടുന്നതിന് കേന്ദ്ര മന്ത്രിസഭയുടെ അനുമതി
റെയില്വേമേഖലയിലെ തന്ത്രപരമായ പദ്ധതികളിലെ സഹകരണവുമായി ബന്ധപ്പെട്ട് ഇന്ത്യയും ജര്മ്മനിയും തമ്മില് ഏര്പ്പെട്ട സംയുക്ത താല്പര്യപ്രഖ്യാപനം പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗംവിലയിരുത്തി. കഴിഞ്ഞമാസമാണ് ഈ സംയുക്തതാല്പര്യ പ്രഖ്യാപനം ഒപ്പുവച്ചത്.
(പ്രയോജനങ്ങള്
ജര്മ്മനിയുടെ സാമ്പത്തികകാര്യ, ഊര്ജ്ജ മന്ത്രാലയവുമായുള്ള സംയുക്തതാല്പര്യ പ്രഖ്യാപനം ഇന്ത്യന് റെയില്വേയ്ക്ക് റെയില്വേ മേഖലയിലെ ആധുനിക അറിവുകളെക്കുറിച്ചും അത്യാധുനികവികസനങ്ങളെക്കുറിച്ചും ആശയവിനിമയം നടത്താനുള്ള ഒരു വേദി ലഭ്യമാക്കും. വിദഗ്ധ യോഗങ്ങള്, സെമിനാറുകള്, സാങ്കേതിക സന്ദര്ശനങ്ങള്, പരസ്രം സമ്മതിച്ചിട്ടുള്ള പദ്ധതികളുടെ സഹകരണം എന്നിവയ്ക്ക് വേണ്ട വിവരവിനിമയം ഈ സംയുക്തതാല്പര്യ പ്രഖ്യാപനം സാദ്ധ്യമാക്കും.
പശ്ചാത്തലം
അതിവേഗ റെയില്വേ, നിലവിലെറൂട്ടുകളിലെവേഗത വര്ദ്ധന, ലോക നിലവാരത്തിലുള്ള സ്റ്റേഷനുകളുടെവികസനം, ദീര്ഘദൂര പ്രവര്ത്തനങ്ങള്, റെയില്വേഅടിസ്ഥാനസൗകര്യങ്ങളുടെ ആധുനികവല്ക്കരണംതുടങ്ങിയവഉള്പ്പെടെസഹകരണത്തിനുള്ള മേഖലകള് കണ്ടെത്തുന്നതിനായിറെയില്വേ മന്ത്രാലയംവിവിധ വിദേശ ഗവണ്മെന്റുകളുമായും ദേശീയറെയില്വേകളുമായും ധാരണാപത്രം, സഹകരണപത്രം, ഭരണപരമായസംവിധാനമൊരുക്കലുകള്, റെയില്വേമേഖലയിലെസാങ്കേതികസഹകരണത്തിനുള്ളതാല്പര്യ പ്രഖ്യാപനം എന്നിവഒപ്പുവച്ചിരുന്നു.
ഈ ധാരണാപത്രം, സഹകരണപത്രം, ഭരണപരമായ സംവിധാനമൊരുക്കലുകള്, റെയില്വേ മേഖലയിലെ സാങ്കേതികസഹകരണത്തിനുള്ള താല്പര്യ പ്രഖ്യാപനം എന്നിവ സാങ്കേതികവിദഗ്ധര്, റിപ്പോര്ട്ടുകള്, സാങ്കേതികരേഖകള് എന്നിവയുടെ കൈമാറ്റത്തിനും പ്രത്യേകസാങ്കേതിക മേഖലകള് ലക്ഷ്യമാക്കി മറ്റ്അറിവുകളുടെ പങ്കുവയ്ക്കലിലും പ്രത്യേക ശ്രദ്ധനല്കി കൊണ്ട്പരിശീലനം, സെമിനാറുകള്, ശില്പ്പശാലകള് എന്നിവസംഘടിപ്പിക്കുന്നതിനുംസഹായിക്കും.
RS/AM MRD - 688
ന്യൂനപക്ഷകാര്യ മന്ത്രാലയം
ന്യൂനപക്ഷ ക്ഷേമ പദ്ധതികള് വേഗത്തിലും സുതാര്യമായും നടപ്പാക്കണം: കേന്ദ്ര മന്ത്രി മുഖ്താര് അബ്ബാസ് നഖ്വി
ന്യൂനപക്ഷ ക്ഷേമ പദ്ധതികള് വേഗത്തിലും സുതാര്യമായും നടപ്പാക്കണമെന്ന് കേന്ദ്ര ന്യൂനപക്ഷകാര്യ മന്ത്രി മുഖ്താര് അബ്ബാസ് നഖ്വി പറഞ്ഞു. ദേശീയ ന്യൂനപക്ഷ വികസന ധനകാര്യ കോര്പ്പറേഷന്  സംഘടിപ്പിച്ച 'ഫിനാന്ഷ്യല് മാനേജ്മെന്റി'നെക്കുറിച്ചുള്ള ശില്പശാല ന്യൂഡല്ഹിയില് ഉദ്ഘാടനം ചെയ്യുകയായിരുന്നു അദ്ദേഹം. ന്യൂനപക്ഷങ്ങള്ക്കുള്ള ആനുകൂല്യങ്ങള് ലക്ഷ്യമിടുന്നവരിലേക്കെത്തിക്കാന് ശില്പശാല ബന്ധപ്പെട്ട സംസ്ഥാന ഏജന്സികളുടെ ഉദ്യോഗസ്ഥരെ സഹായിക്കുമെന്ന് അദ്ദേഹം പ്രത്യാശ പ്രകടിപ്പിച്ചു.
എന്എംഡിഎഫ്സിയിലെ 22 എസ് സി എകളില് നിന്നുള്ള തലവന്മാര്, ഫീല്ഡ് ലെവല് ജീവനക്കാരോടൊപ്പം ശില്പശാലയില് പങ്കെടുത്തു. ദേശീയ പട്ടികജാതി ധനകാര്യ വികസന കോര്പ്പറേഷന് , ദേശീയ പിന്നാക്ക വിഭാഗ ധനകാര്യ വികസന കോര്പ്പറേഷന് , ന്യൂനപക്ഷ കാര്യ മന്ത്രാലയത്തിന്റെ കീഴിലുള്ള സംഘടനകളായ ദേശീയ വഖഫ് ബോര്ഡ് വികസന കോര്പ്പറേന്  മൗലാനാ ആസാദ് എജ്യുക്കേഷന് ഫൗണ്ടേഷന്  എന്നിവയുടെ പ്രതിനിധികളും പങ്കെടുത്തു. കേന്ദ്ര ന്യൂനപക്ഷ കാര്യ സെക്രട്ടറി, ശ്രീ അമെസിങ് ലൂയിഖം, മറ്റു മുതിര്ന്ന ഉദ്യോഗസ്ഥര് തുടങ്ങിയവരും സന്നിഹിതരായിരുന്നു.
(GK MRD – 595
പ്രധാനമന്ത്രിയുടെ ഓഫീസ്
ജയപ്രകാശ് നാരായണന് പ്രധാനമന്ത്രി ആദരാഞ്ജലി അര്പ്പിച്ചു
ലോക് നായക്ജയപ്രകാശ് നാരായണന് അദ്ദേഹത്തിന്റെജന്മവാര്ഷികത്തില്പ്രധാനമന്ത്രി ശ്രീ. നരേന്ദ്ര മോദിആദരാഞ്ജലിഅര്പ്പിച്ചു. 'ഇന്ത്യയുടെയഥാര്ത്ഥ പുത്രനായലോക് നായക്ജയപ്രകാശ് നാരായണന് അദ്ദേഹത്തിന്റെജന്മവാര്ഷികത്തില് ഞാന് എന്റെവിനീതമായആദരാഞ്ജലിഅര്പ്പിച്ചു.ഇന്ത്യയുടെസ്വാതന്ത്ര്യ സമരത്തില്സാര്ത്ഥകമായസംഭാവനകള് നല്കിയഅദ്ദേഹംസ്വാതന്ത്ര്യാനന്തര കാലത്ത് നമ്മുടെ ജനാധിപത്യംസംരക്ഷിക്കുന്നതില്സമാനതകളില്ലാത്ത സംഭാവനകളാണ്നല്കിയിട്ടുള്ളത്. അദ്ദേഹത്തിന്റെത്യാഗവുംഅര്പ്പണബോധവുംഎക്കാലവുംസ്മരിക്കപ്പെടും,' പ്രധാനമന്ത്രി പറഞ്ഞു.
(ND
പ്രത്യേക സേവനങ്ങളും ഫീച്ചറുകളും
മധ്യമേഖലാ പ്രാദേശിക തപാല് അദാലത്ത്
കൊച്ചി: ഫെബ്രുവരി 17, 2023
2023 ലെ ഒന്നാം പാദത്തിലെ, കേരള സർക്കിളിന്റെ മധ്യമേഖലാ പ്രാദേശിക തപാല് അദാലത്ത്, 2023 മാർച്ച് 27-ന് ഗൂഗിൾ മീറ്റ് വഴി ഓൺലൈൻ ആയി രാവിലെ 11 മണിക്ക് നടത്തും.
കൊച്ചി ആസ്ഥാനമായ മധ്യ മേഖലയിൽ  വരുന്ന മാവേലിക്കര, ആലപ്പുഴ, ചങ്ങനാശ്ശേരി, കോട്ടയം, ഇടുക്കി, ആലുവ, എറണാകുളം, ഇരിങ്ങാലക്കുട, തൃശൂര്, ലക്ഷദ്വീപ് ഡിവിഷനുകള്ക്ക് കീഴിലുള്ള പോസ്റ്റ് ഓഫീസുകളിലെ കൗണ്ടര് സേവനങ്ങള്, സേവിങ്സ് ബാങ്ക്, മണിയോഡര് തുടങ്ങിയവ സംബന്ധിച്ച പരാതികള് അദാലത്തില് പരിഗണിക്കും.
പരാതികള്/അഭിപ്രായങ്ങൾ അദാലത്തില് ഉന്നയിക്കാന് ആഗ്രഹിക്കുന്നവര് adpgcr.keralapost[at]gmail[dot]com, pmgcr.keralapost[at]gmail[dot]com എന്ന ഇ-മെയിൽ വിലാസങ്ങളിലോ, അല്ലെങ്കിൽ ശ്രീമതി ജിസി ജോർജ്, അസിസ്റ്റന്റ് ഡയറക്ടര് , ഓഫിസ് ഓഫ് ദ് പോസ്റ്റ്മാസ്റ്റര് ജനറല്, സെന്ട്രല് റീജിയണ്, കൊച്ചി- 682020 എന്ന വിലാസത്തിലോ 2023 മാർച്ച് 06-നോ അതിനു മുന്പോ ആയി ലഭിക്കുന്ന വിധത്തില് അയക്കേണ്ടതാണ്. പരാതികള് അയക്കുന്ന കവറിന് മുകളിലും ഇ-മെയിലിലും ‘Regional Dak Adalat: March 2023’ എന്ന് രേഖപ്പെടുത്തേണ്ടതാണ്.
പരാതികൾ അയക്കുന്നവർ മൊബൈൽ നമ്പറും ഇ-മെയിൽ വിലാസവും പരാതിയിൽ കൃത്യമായി രേഖപ്പെടുത്തിയിരിക്കണം.
പരാതികൾ അയക്കുന്നവര്ക്കുള്ള ഗൂഗിൾ മീറ്റ് ഐഡിയും സമയവും ഇ-മെയിൽ വഴി നേരിട്ട് അറിയിക്കുന്നതാണ്.
മുന് അദാലത്തുകളില് പരിഗണിക്കപ്പെട്ടിട്ടുള്ള പരാതികള് അയക്കേണ്ടതില്ല.
പ്രത്യേക സേവനങ്ങളും ഫീച്ചറുകളും
രണ്ടാമത് ജി 20 വികസന പ്രവർത്തക സമിതി യോഗം ഏപ്രില് 6 മുതല് 9 വരെ
രണ്ടാമത് ജി20 വികസന പ്രവർത്തക സമിതിയുടെ  യോഗം കോട്ടയത്തെ കുമരകത്ത് ഏപ്രില് 6 മുതല് 9 വരെ നടക്കും. ജി20 അംഗങ്ങള്, 9 ക്ഷണിത രാജ്യങ്ങള്, വിവിധ അന്താരാഷ്ട്ര, പ്രാദേശിക സംഘടനകള് എന്നിവയില് നിന്നുള്ള 80-ലധികം പ്രതിനിധികള് യോഗത്തില് പങ്കെടുക്കും.
ഔപചാരിക ഡി.ഡബ്ല്യു.ജി യോഗത്തിന് മുന്നോടിയായി വികസനത്തിനായുള്ള ഡാറ്റ, പരിസ്ഥിതിക്കുള്ള ജീവിതശൈലി, ഹരിത പരിവര്ത്തനങ്ങള് എന്നിവയുടെ വിവരങ്ങള്ക്ക് വേണ്ടിയുള്ള ഒരു പാര്ശ്വപരിപാടി 2023 ഏപ്രില് 6-ന് നടക്കും. അന്താരാഷ്ട്ര സംഘടനകള് , തിങ്ക് ടാങ്കുകള്, പൗരസമൂഹം എന്നിവയില് നിന്നുള്ള നിരവധി ഉന്നത വിദഗ്ധരും ഇതില് പങ്കെടുക്കും.
വിദേശകാര്യ മന്ത്രാലയത്തിലെ സെക്രട്ടറി  ശ്രീ ദമ്മു രവി 2023 ഏപ്രില് 7-ന് നടപടിക്രമങ്ങള് ഔപചാരികമായി ഉദ്ഘാടനം ചെയ്യും.
ഇന്ത്യയുടെ ജി20 അദ്ധ്യക്ഷതയുടെ ആശയമായ ''വസുധൈവ കുടുംബകം'' അല്ലെങ്കില് ''ഒരു ഭൂമി ഒരു കുടുംബം ഒരു ഭാവി'' എന്ന വിഷയത്തിന് അനുസൃതമായി, ഇന്നത്തെ ആഗോള വൈവിദ്ധ്യ വികസന വെല്ലുവിളികളെ അഭിസംബോധന ചെയ്യുന്നതിനായി എല്ലാവരെയും ഉള്ക്കൊള്ളുന്നതും ഉള്ച്ചേര്ക്കുന്നതുമായ പരിഹാരങ്ങളും കൂട്ടായ പ്രവര്ത്തനങ്ങളും കണ്ടെത്താന് ഡി.ഡബ്ല്യു.ജി ശ്രമിക്കും.
ഇന്ത്യയുടെ ജി 20 അദ്ധ്യക്ഷ കാലത്ത് വികസന അജന്ഡയ്ക്ക് പ്രാധാന്യവും കേന്ദ്രസ്ഥാനവും കൈവരുന്നു.
അടുത്ത 4 ദിവസങ്ങളില് ഇന്ത്യ നിര്ദ്ദേശിക്കുന്ന വിവിധ വികസന മുന്ഗണനകളെക്കുറിച്ച് വിശദമായ ചര്ച്ചകള് നടക്കും. സുസ്ഥിര വികസന ലക്ഷ്യങ്ങളുടെ പുരോഗതി ത്വരിതപ്പെടുത്തുന്നതിനുള്ള ഒരു ജി 20 കര്മ്മ പദ്ധതിയും ചര്ച്ചചെയ്യും. വികസനത്തിന് വേണ്ട വിവരങ്ങളുടെ ശേഷി വര്ദ്ധിപ്പിക്കല് നെറ്റ്വര്ക്കിനായി ജൂണില് നടക്കുന്ന വികസന മന്ത്രിതല യോഗത്തിനെ അവ പരിപോഷിപ്പിക്കും. വികസനത്തിനും, പരിസ്ഥിതിക്ക് വേണ്ടിയുള്ള ജീവിതശൈലി സംബന്ധിച്ച ജി20 ഉന്നതതല തത്വങ്ങള് 2030ലെ അജന്ഡ നേടിയെടുക്കുന്നതിന് ആവശ്യമായ രാഷ്ട്രീയ ഊന്നലും ചലനക്ഷമതയും ലഭ്യമാക്കുകയും ചെയ്യും.
ഡി.ഡബ്ല്യു.ജി യോഗത്തിന്റെ പശ്ചാത്തലത്തിൽ ഇന്ത്യയുടെ ഡി.ഡബ്ല്യു.ജി സഹ-അദ്ധ്യക്ഷരായ വിദേശകാര്യ മന്ത്രാലയം ജോയിന്റ് സെക്രട്ടറിമാരായ ശ്രീ. കെ. നാഗരാജ് നായിഡു, ശ്രീമതി ഈനം ഗംഭീര് എന്നിവര് ജി20 യിലെ പങ്കാളികളും അതിഥികളുമായും നിരവധി ഉഭയകക്ഷി ചര്ച്ചകളും നടത്തും.
കേരള ഗവണ്മെന്റുമായി സഹകരിച്ച്, ജി20 പ്രതിനിധികള്ക്ക് സാംസ്കാരിക സമ്പന്നതയ്ക്കും വൈവിദ്ധ്യത്തിനും അതുല്യമായ ഇന്ത്യന് പാചക അനുഭവത്തിനും യോഗം സാക്ഷ്യം വഹിക്കും 'ജന്-ഭാഗിധാരി'യുടെ ഭാഗമായി, കേരളത്തില് നിന്നുള്ള വിദ്യാര്ത്ഥികളും വിദഗ്ധരും പാര്ശ്വപരിപാടിയില് പങ്കെടുക്കുകയും പ്രതിനിധികള്ക്കായി സാംസ്കാരിക പരിപാടികള് അവതരിപ്പിക്കുകയും ചെയ്യും. കേരള ഗവണ്മെന്റിന്റെ നിരവധി മുതിര്ന്ന പ്രമുഖരും സാമൂഹിക പരിപാടികളില് പങ്കെടുക്കും.
-NS-
(Visitor Counter : 107